Държавен вестник, бр. 92, 2014 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  92
ПОСТАНОВЛЕНИЕ № 345 
ОТ 30 ОКТОМВРИ 2014 Г.
за изменение и допълнение на Правилника за 
вписванията, одобрен с Постановление № 1486 
на Министерския съвет от 1951 г. (обн., Изв., 
бр. 101 от 1951 г.; изм. и доп., Изв., бр. 30 от 
1955 г., ДВ, бр. 82 от 1996 г., бр. 86 от 1997 г., 
бр. 14 от 2000 г., бр. 5 и 16 от 2001 г., бр. 69 
от 2004 г., бр. 67 от 2005 г., бр. 22 от 2008 г. 
и бр. 63 от 2014 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 думите „или в този правилник“ 
се заличават. 
§ 2. В чл. 4 се правят следните изменения 
и допълнения:
1. В буква „б“ думите „актовете, с които се 
удостоверява наследствено правоприемство, в 
което има недвижими имоти“ се заличават. 
2. В буква „е“ след думите „(237 ЗЗД)“ се 
поставя точка и текстът докрая се заличава.
§ 3. В чл. 6 се правят следните изменения 
и допълнения:
1. В ал. 1:
а) буква „а“ се изменя така:
„а) собственото, бащиното и фамилното 
име (име, съобразно отечественото право), 
местожителството (постоянният адрес) и 
единният граждански номер на страните, в 
случаите на чл. 3 ЗРБУЛСТАТ, ЛНЧ или код 
по БУЛСТАТ, а когато няма такъв – мястото 
и датата на раждане; когато една от страните 
e търговец или юридическо лице, посочват 
се фирмата (наименованието) и организа-
ционната форма; посочват се и съдът по 
регистрация, номерът на фирменото дело, 
седалището и кодът по БУЛСТАТ, а за впи-
саните в търговския регистър към Агенцията 
по вписванията – ЕИК; за местните и чуж-
дестранните юридически лица, които нямат 
съдебна регистрация в Република България, 
се посочват фирмата, седалището и кодът по 
БУЛСТАТ;“ 
б) в буква „в“ думите „поземления имот“ 
се заменят с „имота“.
2. Алинея 2 се изменя така: 
„(2) Описание на имота не се изисква при: 
а) преписите от обявени завещания, незави-
симо от това дали в акта е посочен недвижим 
имот и дали на ползващото се лице е известно 
дали и кои недвижими имоти се намират в 
съответния съдебен район;
б) актовете, които имат за предмет съвкуп-
ност, елемент от която може да е недвижим 
имот, договори за прехвърляне на наследство, 
актове за преобразуване на търговски дружес­
тва, договори за залог и за прехвърляне на 
търговско предприятие, независимо от това 
дали в акта е посочен недвижим имот и дали 
на ползващото се лице е известно дали и кои 
недвижими имоти се намират в съответния 
съдебен район.“
3. В ал. 4 думите „Скица-копие от кадас-
тралната карта“ се заменят с „Алинея 3“.
§ 4. В чл. 7, буква „б“ думите „по букви 
„б“ – „л“ на чл. 4“ се заменят с „по чл. 4“.
§ 5. Член 8 се изменя така: 
„Чл. 8. (1) Вписването на нотариалните ак-
тове по чл. 4, буква „а“ се извършва по писмена 
молба на нотариуса, който ги е извършил, а 
на всички други актове или преписи от тях 
по чл. 4 – по писмена молба на страните, 
на нотариус и на всеки, който има интерес 
от вписването. Вписването на извършени от 
съдията по вписванията нотариални актове и 
на преписи от обявените от него завещания 
се извършва служебно.
(2) За вписване на нотариалните актове 
по чл. 4, буква „а“ се представят два еднакви 
първообраза от тях. За вписване на всички 
други актове по чл. 4 се представят оригиналът 
и официално заверен препис от него или два 
такива преписа, ако не може да се предста-
ви оригиналът – съответно два нотариално 
заверени преписа от обявените завещания с 
предмет недвижим имот и права върху недви-
жим имот. Когато вписването се извършва по 
молба на нотариус, се представят три еднакви 
екземпляра, съответно три преписа. 
(3) Допуска се вписване и на официално 
заверени извлечения, които трябва да съдър-
жат съществените условия на акта, който се 
вписва.“
§ 6. Членове 8а и 8б се отменят.
§ 7. Член 9 се изменя така: 
„Чл. 9. (1) Вписването се извършва по 
разпореждане на съдията по вписванията 
незабавно след записване на акта в предназ-
начения за това входящ регистър, като върху 
самия акт се нанасят номерът, под който е 
записан в регистъра, датата, както и томът 
и страницата на партидната книга, в която е 
нанесено вписването. В службите по вписва-
нията, където има въведен програмен продукт 
за водене на помощни партиди за имоти, в 
подлежащия на вписване акт се записва и 
номерът на партидата.
(2) Актът се подрежда в съответната кни-
га и в срок до 3 дни вторият екземпляр от 
вписания акт се връща на молителя.
(3) Ако вписването се извършва по молба 
на нотариус, се връщат третият и следващите 
екземпляри от вписания акт с нанесени върху 
всеки от тях данните по ал. 1.
(4) Вписването на извършен от съдията 
по вписванията акт се извършва веднага 
след извършването на самия акт. Съдията по 
вписванията не може, под страх от отговор-
ност, да разпореди извършването на каквито